2011.gada Noteikumi Nr.

Rīgā (prot. Nr. .§)

**Grozījumi Ministru kabineta 2007.gada 26.jūnija noteikumos Nr.419 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu"**

Izdoti saskaņā ar   
Eiropas Savienības struktūrfondu un  
Kohēzijas fonda vadības likuma  
[7.pantu](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012007021532768&Hash=1#1), [14.panta pirmo daļu](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012007021532768&Hash=2#2)  
un [18.panta 1.punktu](http://pro.nais.lv/naiser/text.cfm?Ref=0101032007062600419&Req=0101032007062600419&Key=0103012007021532768&Hash=3#3)

Izdarīt Ministru kabineta 2007.gada 26.jūnija noteikumos Nr.419 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu" (Latvijas Vēstnesis, 2007, 104.nr.; 2008, 79.nr.; 2009, 85., 118.nr.; 2010, 46., 55.nr.; 2011, 25., 140.nr.) šādus grozījumus:

1. papildināt noteikumus ar 25.2, 25.3, 25. 4 un 25. 5 punktu šādā redakcijā:

"25.2 Atbildīgā iestāde vai sadarbības iestāde, ar kuru noslēgts līgums vai vienošanās, šo noteikumu 25.punktā noteiktajā kārtībā var pagarināt attiecīgajā līgumā vai vienošanās nosacījumos paredzēto projekta īstenošanas termiņu, ja neat­karīgi no finansējuma saņēmēja gribas ir iestājies vismaz viens no šādiem apstākļiem, kura dēļ nav iespējams pabeigt Eiropas Savienības fonda projektu līgumā vai vienošanās noteiktajā termiņā:

25.21. Iepirkumu uzraudzības birojs vai tā iesniegumu izskatīšanas komisija:

25.21.1. atstāj bez izskatīšanas vai atzīst par nepamatotu iesniegumu par pārkāpumiem finansējuma saņēmēja Eiropas Savienības fonda projekta ietvaros veiktajā iepirkuma procedūrā;

25.21.2. pieņem lēmumu par administratīvās lietas izbeigšanu vai arī administratīvā procesa izbeigšanu, ja iesnieguma iesniedzējs ir atsaucis savu iesniegumu;

25.21.3. atzīst iesniedzēja iesniegumu par pamatotu, konstatējot nebū­tiskus iepirkuma komisijas darbības pārkāpumus, bet atļaujot finansējuma saņēmējam slēgt iepirkuma līgumu;

25.22. Eiropas Savienības fonda finansējuma saņēmēja veiktais iepirkums ir izbeigts bez rezultātiem, jo iepirkuma ietvaros:

25.22.1. nav iesniegts neviens pretendenta piedāvājums vai pieteikums;

25.22.2. iesniegtie piedāvājumi vai pieteikumi neatbilst iepirkuma procedūras dokumentos noteiktajām prasībām;

25.22.3. finansējuma saņēmējs nevar noslēgt iepirkuma līgumu, jo iesniegtajos piedāvājumos vai pieteikumos norādītā līgumcena ievērojami pārsniedz Eiropas Savienības fonda finansējuma saņēmēja paredzamo līgumcenu.

25.23. piegādātājs, ar kuru finansējuma saņēmējs Eiropas Savienības fonda projekta ietvaros ir noslēdzis iepirkuma līgumu, ir atzīts par maksātnespējīgu vai tiesā ir iesniegts pieteikums par piegādātāja maksātnespējas procesa uzsākšanu;

25.24. piegādātājs, ar kuru finansējuma saņēmējs Eiropas Savienības fonda projekta ietvaros ir noslēdzis iepirkuma līgumu, bez tiesiska pamata pārtrauc pildīt minēto līgumu;

25.25. finansējuma saņēmējs pārtrauc Eiropas Savienības fonda projekta ietvaros noslēgto iepirkuma līgumu un veic jaunu iepirkuma procedūru, jo piegādātājs kavē līgumsaistību izpildi vai pilda līgumsaistības neapmierinošā kvalitātē;

25.26. Eiropas Savienības fonda projekta īstenošanai nepieciešamais nekustamais īpašums ir atsavināms sabiedrības vajadzībām, ja pirms attiecīgā Eiropas Savienības fonda projekta iesnieguma iesniegšanas nekustamā īpašuma īpašniekam ir nosūtīts paziņojums atbilstoši tiesību aktos par sabiedrības vajadzībām nepieciešamā nekustamā īpašuma atsavināšanu noteiktajam;

25.27. Eiropas Savienības fonda projektam ir piešķirts papildu finansējums papildu darbību veikšanai vai papildu mērķa grupas dalībnieku iesaistei, vai arī, īstenojot Eiropas Savienības fonda projektu, ir radies ietaupījums, kuru ir nolemts izmantot papildu darbību veikšanai vai papildu mērķa grupas dalībnieku iesaistei atbilstoši šo noteikumu 25.1 punktam;

25.28. ir pārtraukta vai ievērojami kavēta cita valsts, Eiropas Savienības fonda, Eiropas Savienības politikas instrumenta vai ārvalstu finanšu palīdzības finansēta projekta īstenošana, ja to īsteno tas pats finansējuma saņēmējs, tā padotības iestāde, kapitālsabiedrība, kurā tam pieder kapitāla daļas, vai cits finansējuma saņēmējs, kuram pagarināmā projekta Eiropas Savienības fonda finansējuma saņēmējs ir deleģējis noteiktu pārvaldes uzdevumu veikšanu, un īstenošanas pārtraukšanas vai kavēšanas iemesls atbilst šo noteikumu 25.2 punkta minētajiem nosacījumiem;

25.29. ir pārtraukta vai ievērojami kavēta cita valsts, Eiropas Savienības fonda, Eiropas Savienības politikas instrumenta vai ārvalstu finanšu palīdzības finansēta projekta īstenošana, ja tas ir saistīts ar attiecīgo Eiropas Savienības fonda projektu, bet to īsteno cits finansējuma saņēmējs un pagarināmā projekta Eiropas Savienības fonda finansējuma saņēmējam nepieder kapitāla daļas citā finansējuma saņēmējā vai arī pagarināmā projekta Eiropas Savienības fonda finansējuma saņēmējs nav deleģējis noteiktu pārvaldes uzdevumu veikšanu citam finansējuma saņēmējam;

25.210. nepārvarama vara.

25.3 Šo noteikumu 25.2 punktā minētie nosacījumi ir attiecināmi, ja Eiropas Savienības fonda projekta īstenošanas termiņš tika vērtēts atbilstoši Eiropas Savienības fonda projekta iesnieguma vērtēšanas kritērijiem, Eiropas Savienības fonda projekta īstenošanas termiņa pagarināšana mainītu attiecīgā projekta iesnieguma kopējo vērtējumu un ar šādu vērtējumu attie­cīgais projekta iesniegums nebūtu ticis apstiprināts. Citos gadījumos Eiropas Savienības fonda projekta īstenošanas termiņu var pagarināt līdz aktivitātes īstenošanas nosacījumos noteiktajam termiņam saskaņā ar līgumu vai vienošanos šo noteikumu 25.punktā noteiktajā kārtībā.

25. 4 Atbildīgā iestāde vai sadarbības iestāde, ievērojot šo noteikumu 25.2 un 25.3 punktā noteikto, var pagarināt projekta īstenošanas termiņu:

25.41.šo noteikumu 25.21., 25.22., 25.23., 25.24., 25.25., 25.28. un 25.29. apakšpunktā noteiktajos gadījumos – uz laiku līdz 18 mēnešiem no Eiropas Savienības fonda projekta iesniegumā norādītā Eiropas Savienības fonda projekta īstenošanas termiņa, kurš sākotnēji tika vērtēts atbilstoši projekta iesnieguma vērtēšanas kritērijiem;

25.42. šo noteikumu 25.26.apakšpunktā minētajā gadījumā – uz termiņu, kas ir proporcionāls laikam, kas bija nepieciešams attiecīgā nekustamā īpašuma atsavināšanai;

25.4 3. šo noteikumu 25.27.apakšpunktā minētajā gadījumā – uz termiņu, kas ir proporcionāls papildu darbību veikšanas vai papildu mērķa grupas iesaistes termiņam;

25.4 4. šo noteikumu 25.210.apakšpunktā minētajā gadījumā – uz termiņu, kas ir proporcionāls nepārvaramas varas seku, kuras padara neiespējamu Eiropas Savienības fondu projekta īstenošanu, novēršanas laikam.

25.5 Ja vienlaicīgi ir iestājušies divi vai vairāki šo noteikumu 25.2 punktā norādītie apstākļi, šo noteikumu 25.4punktā norādītos projektu īstenošanas pagarinājuma termiņus nesummē.”

1. Svītrot 2.2.8.apakšpunktu.

Ministru prezidents V.Dombrovskis

Finanšu ministrs A.Vilks

08.11.2011 10:05

863

Katerina Verbilo

tālr: 67083941

fakss: 67095697

Katerina.Verbilo@fm.gov.lv